ལོ་རྒྱུས་སྟེང་མིང་གྲགས་ཆེ་བའི་གནའ་ཤུལ་ཁག་གཅིག་ཡོད་པ་ནི་འུ་སྡོད་སྦུག་ཅེས་པ་སྔར་འུ་ལག་སྡོད་སའི་སྦུགགསོ་ར་སྦུག་ཅེས་པ་རྒྱལ་བོ་སྲོང་བཙན་སྐབས་གསོལ་རྫོ་ར་བ།ཀླུ་སྒུག་ཇོ་བོ་རིན་པོ་ཆེ་ཀླུ་ཡུལ་དུ་གདན་ཞུར་སྒུག་བསྡད་ཡོད་པ།གཏུགས་ར་སྦུག་ཅེས་པ་གྱོད་གཞི་ཞུ་གཏུགས་བྱེད་སའི་སྦུགལྷ་སར་ད་དུང་ལོ་རྒྱུས་ལྡན་པའི་གནའ་ཤུལ་ཞི་ཁྲོ་ལྷ་ཁང༌།སྙུང་གནས་ལྷ་ཁང༌།ཚེས་བཅུ་ལྷ་ཁང༌།མ་ཎི་ལྷ་ཁང༌།དར་པོ་གླིང༌།བདེ་ཆེན་རབ་བརྟན་འབྲངས་རྒྱས་ཤགརག་ཁྱ་ཤགསྣེའུ་ཤག་སོགས་ལོ་རྒྱུས་ལྡན་པའི་ཁང་བ་མང་དག་ཞིག་དང༌།སྡེ་དཔོན་མི་དྲག་སེར་སྐྱ་དཔོན་རིགས་ཀྱི་གཟིམ་ཤག་དང༌།བླ་བྲང༌།གཞུང་ཁང༌།གྲོང་མིའི་སྡོད་ཁང་སོགས་མང་བོ་ཡོད།ཡབ་གཞིས་བསམ་གྲུབ་ཕོ་བྲང༌།ཡབ་གཞིས་ཕུན་ཁང༌།ཡབ་གཞིས་ལྷ་ཀླུ།ཡབ་གཞིས་གླང་མདུན།ཡབ་གཞིས་སྟག་འཚེར་སོགས་ཡོད་པ་རྣམས་རྒྱལ་བ་རིམ་བྱོན་གྱི་ཡབ་ཡུམ་བཞུགས་ཡུལ་ཡིན་པས་ཡབ་གཞིས་ཞེས་གྲགས།ལྷ་ས་གྲོང་ཁྱེར་ན་གོ་བ་ཁང་སེར་བཅས་པའི་ཁང་བར་ཀ་རག་སེར་བོ་གསོལ་བ་ཡོད་པ་དེ་ནི་དྲུག་པ་ཚངས་དབྱངས་རྒྱ་མཚོ་ན་ཆུང་མ་དང་མཉམ་དུ་བཞུགས་མྱོང་བའི་ཁང་བ་ཡིན་པའི་རྗོད་སྲོལ་འདུག